**Ministru kabineta rīkojuma projekta “Grozījums Ministru kabineta 2017.gada 13.decembra rīkojumā Nr.748 „Par valsts aģentūras „Civilās aviācijas aģentūra” 2018.gada budžeta apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Normatīvā akta projekta mērķis ir veikt izmaiņas valsts aģentūras „Civilās aviācijas aģentūra” 2018.gada budžetā, palielinot Civilās aviācijas aģentūras uzturēšanas izdevumu transfertu uz Iekšlietu ministrijas valsts budžeta programmu 10.00.00 „Valsts robežsardzes darbība” par 9040 euro, kā arī 176 000 euro tiek papildus novirzīti preču un pakalpojumu iegādei. |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 41.panta pirmā divi prim daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar 2010.gada 1.janvāri valsts aģentūra „Civilās aviācijas aģentūra” (turpmāk – Civilās aviācijas aģentūra) ir budžeta nefinansēta iestāde. Saskaņā ar Likuma par budžetu un finanšu vadību 41.panta pirmajā divi prim daļā noteikto, budžeta nefinansētu iestāžu veiktos budžeta grozījumus apstiprināšanai Ministru kabinetā iesniedz ministrijas (pārraudzības institūcijas).  Civilās aviācijas aģentūra tiek finansēta no pašu ieņēmumiem, kas gūti no sniegtajiem publiskajiem pakalpojumiem saskaņā ar Ministru kabineta 2013.gada 24.septembra noteikumiem Nr.999 „Valsts aģentūras „Civilās aviācijas aģentūra” publisko maksas pakalpojumu cenrādis”, no ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2012.gada 3.janvāra noteikumiem Nr.30 „Aeronavigācijas pakalpojumu maksas sadales kārtība” un no maksas par gaisa kuģu lidojumu drošuma un civilās aviācijas drošības uzraudzības nodrošināšanu saskaņā ar Ministru kabineta 2011.gada 19.oktobra noteikumiem Nr.823 „Noteikumi par lidlaukā sniegto drošības un glābšanas pasākumu maksu”.  Pašlaik ieņēmumu apjoms par gaisa kuģu lidojumu drošuma un civilās aviācijas drošības uzraudzības nodrošināšanu (turpmāk – drošības maksa) 2018.gadam plānots 2 228 700 *euro* apmērā. Ņemot vērā precizēto izlidojošo pasažieru skaita prognozi, Civilās aviācijas aģentūras ieņēmumu apjoms no drošības maksas palielināsies, tādēļ tas jānosaka 2 463 740 *euro* apmērā. Ieņēmumu apjoma pieaugumu 235 040 *euro* apmērā paredzēts novirzīt preču un pakalpojumu iegādes izdevumu palielinājumam 176 000 *euro* apmērā, transfertu apjoma palielinājumam uz Iekšlietu ministrijas valsts budžeta programmu 10.00.00 „Valsts robežsardzes darbība” 9040 *euro* apmērā un izdevumu apjoma pārsnieguma pār ieņēmumiem samazinājumam 50 000 *euro* apmērā. 2016.gada 3.maijā Civilās aviācijas aģentūra un Valsts robežsardze noslēdza starpresoru vienošanos „Par sadarbību amatpersonu apmācībā cilvēku glābšanas un meklēšanas darbu nodrošināšanai”. Vienošanās ir spēkā trīs gadus un tā nosaka kārtību, kādā puses organizē un apmaksā Valsts robežsardzes amatpersonu apmācību kursus “Radio telefonijas sakari angļu valodā”, “Meklēšanas un glābšanas operāciju koordinators (SMC)”, “Koordinators notikuma vietā (OSC)” un citus profesionālās kvalifikācijas celšanas pasākumus, lai Robežsardze, saskaņā ar likuma “Par aviāciju” 61.pantā noteikto, nodrošinātu civilās aviācijas nelaimes gadījumā cietušo gaisa kuģu un cilvēku meklēšanas un glābšanas darbu, kā arī aviācijas nelaimes gadījumu seku likvidēšanas koordinēšanu Rīgas lidojumu informācijas rajonā.Civilās aviācijas aģentūra veic apmaksu saskaņā ar Komisijas 2013.gada 3.maija Īstenošanas regulu (ES) Nr.391/2013, ar ko nosaka kopīgu tarifikācijas sistēmu aeronavigācijas pakalpojumiem (turpmāk – regula Nr.391/2013) un Eiropas Aeronavigācijas drošības organizācijas dokumenta Nr.15.60.01 „Principi ar kādiem tiek noteikta maršrutu tarifikācijas bāze un vienības likmju aprēķināšana” (“Principles for establishing the cost-base for en route charges and the calculation of the unit rates” (Doc. No15.60.01)) 2.4.5. apakšpunkta prasībām. Tāpēc, lai izmantotu iespēju Valsts robežsardzes speciālistu apmācību izdevumus cilvēku glābšanas un meklēšanas darbu nodrošināšanai segt no ieņēmumiem par aeronavigācijas pakalpojumiem, Civilās aviācijas aģentūras budžetā paredzēti uzturēšanas izdevumu transferti uz Iekšlietu ministrijas valsts budžeta programmu 10.00.00 „Valsts robežsardzes darbība”. Pašreiz Civilās aviācijas aģentūras budžetā 2018.gadam paredzēti transferti 20 000 *euro* apmērā. Lai Starpresoru vienošanās ietvaros plānveidīgi attīstītu meklēšanas un glābšanas koordinācijas struktūras un, izpildot Valsts robežsardzes lūgumu, rastu iespēju nosūtīt četras Valsts robežsardzes amatpersonas uz Singapūras Aviācijas Akadēmiju dalībai mācību kursā “Meklēšanas un glābšanas operatori” (“Search and Rescue Administrators”), transfertu apjomu jāpalielina par 9040 *euro.* Līdz ar to 2018.gadā kopējais Civilās aviācijas aģentūras uzturēšanas izdevumu transfertu uz Iekšlietu ministrijas valsts budžeta programmu 10.00.00 „Valsts robežsardzes darbība” apjoms būs 29040 *euro*.Pašlaik Civilās aviācijas aģentūra biroja telpas izvietotas divās ēkās - SIA “Latpass Aviolīnijas” ēkā un VAS “Latvijas gaisa satiksme” piederošajā ēkā. Saistībā ar Rail Baltica dzelzceļa līnijas izbūvi un tās plānoto novietojumu lidostas “Rīga” teritorijā, būvniecības projekta ietvaros paredzēts nojaukt VAS “Latvijas gaisa satiksme” piederošo ēku. Apzinot iespējas nomāt Civilās aviācijas aģentūras vajadzībām (biroja telpas, eksaminācijas telpa, sanāksmju telpas) pielāgotas telpas lidostas “Rīga” teritorijā un lai visas Civilās aviācijas aģentūras struktūrvienības būtu izvietotas vienuviet, š.g. 13.jūnijā ar SIA “Helio Biroji” noslēgts biroja telpu (ar kopējo platību 2324.8 m2) nomas līgums. Tādēļ Civilās aviācijas aģentūras budžetā 2018.gadam jāparedz ar pārcelšanos uz citām dienesta telpām saistīti izdevumi, kā arī telpu nomu, apsaimniekošanu un uzturēšanu saistīti izdevumi atbilstīgi jaunajai nomas platībai. Papildu minētajam, ar š.g. 4.septembri pārtraucot ar SIA “Latpass Aviolīnijas” noslēgto nomas līgumu, atbilstoši tā nosacījumiem, Civilās aviācijas aģentūrai jāsedz telpu remonta izdevumi, lai nodrošinātu, ka telpu stāvoklis tās atstājot nav sliktāks, kā šīs telpas pieņemot.  2018.gada otrajā pusē tiks pieņemta jauna pamat regula civilās aviācijas jomā, kura aizstās Eiropas Parlamenta un Padomes 2008. gada 20. februāra regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK. Jaunās pamat regulas projekts ir jau apstiprināts ES Padomē. Tā rezultātā vismaz 75% Civilās aviācijas aģentūras darbiniekiem būs nepieciešamas steidzamas apmācības par minētās pamat regulas un tās īstenošanas regulu prasību piemērošanu.  Tādējādi, papildu izdevumi preču un pakalpojumu iegādei tiek plānoti 176 000 *euro* apmērā, tai skaitā: telpu remontam 19 tūkst. *euro*, izdevumiem, kas saistīti arpārcelšanos uz jaunām telpām 5 tūkst. *euro*, izdevumiem par telpu nomu, apsaimniekošanu, uzturēšanu – 52 tūkst. *euro,* izdevumiem kvalifikācijas celšanai 45 tūkst. *euro,* un komandējuma izdevumiem 55 tūkst *euro*. |
| 3. | Projekta izstrādē iesaistītās institūcijas | Civilās aviācijas aģentūra, Valsts robežsardze, Satiksmes ministrija. |
| 4. | Cita informācija | Civilās aviācijas aģentūras naudas līdzekļu atlikums uz 2018.gada 31.jūliju – 1 308 065.51 *euro.* |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Saskaņā ar regulas Nr. 391/2013 **6**.panta 2.punktu dalībvalstis ir tiesības noteikt izmaksas, ja tās radušās saistībā ar aeronavigācijas pakalpojumu sniegšanu. Ņemot vērā minēto, ar šo rīkojumu tiek noteiktas izmaksas, lai finansētu Civilās aviācijas aģentūras izdevumus, kas saistīti ar aeronavigācijas pakalpojumu nodrošināšanas, kontroles un uzraudzības, kā arī meklēšanas un glābšanas funkciju izpildi. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aviācijas aģentūra, valsts akciju sabiedrība „Latvijas gaisa satiksme”, valsts akciju sabiedrība “Starptautiskā lidosta “Rīga””. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretāra vietā –

 valsts sekretāra vietniece Dž.Innusa

I.Dambe, 67830941

inta.dambe@caa.gov.lv